โรงเรียนเตรียมอุดมศึกษาพัฒนาการ เขลางค์นคร

โรงเรียนเตรียมอุดมศึกษาพัฒนาการเขลางค์นคร เดิมชื่อ โรงเรียนเขลางค์นคร ตั้งอยู่ที่ตำบลบ่อแฮ้ว อำเภอเมืองลำปาง จังหวัดลำปาง เป็นมัธยมศึกษาขนาดใหญ่ แบบสหศึกษา เปิดสอนในระดับชั้นมัธยมศึกษาตอนต้น-มัธยมศึกษาตอนปลาย ถือกำเนิดจากความต้องการการศึกษาในระดับมัธยมศึกษาสายสามัญในเขตเมืองลำปาง
โรงเรียนเขลางค์นคร ได้รับอนุญาตให้เปลี่ยนชื่อจากโรงเรียนเขลางค์นคร เป็น “โรงเรียนเตรียมอุดมศึกษาพัฒนาการเขลางค์นคร” และได้รับพระบรมราชานุญาตให้ใช้ “พระเกี้ยว” เป็นตราสัญลักษณ์ของโรงเรียน เมื่อวันที่ 29 กรกฎาคม พ.ศ. 2557 และเป็นโรงเรียนในเครือเตรียมอุดมศึกษาพัฒนาการ ในลำดับที่ 14 

**ประวัติโรงเรียน**

**ยุคเขลางค์นคร**
ในปีพุทธศักราช  2514 – 2516  ชาวลำปางและนักเรียนตื่นตัวทางการศึกษาอย่างมากมีการขอให้ทางราชการจัดตั้งโรงเรียนระดับเตรียมอุดมศึกษาขึ้นโดยมีวัตถุประสงค์ที่จะให้เป็นโรงเรียนเตรียมอุดมศึกษา ภาคเหนือ รองรับนักเรียนและเป็นสถานศึกษาที่มีคุณภาพระดับจังหวัดอีกโรงเรียนหนึ่ง เพิ่มจากที่มีอยู่คือ โรงเรียนบุญวาทย์วิทยาลัยและโรงเรียนลำปางกัลยาณี ซึ่งเป็นโรงเรียนมัธยมสายสามัญขนาดใหญ่ประจำจังหวัดลำปาง ทั้งสองโรงเรียนเปิดสอนทั้งระดับมัธยมศึกษาตอนต้นและตอนปลาย ไม่สามารถรับนักเรียนในจังหวัดลำปางเข้าเรียนได้หมดตามความต้องการของนักเรียนและผู้ปกครอง  ต้องเดินทางไปหาที่เรียนในต่างอำเภอและต่างจังหวัดสร้างความเดือดร้อนให้แก่ผู้ปกครองยิ่งนักความประสงค์อย่างแรงกล้าที่จะจัดตั้งโรงเรียนระดับมัธยมศึกษา โดยเฉพาะมัธยมศึกษาตอนปลายจึงเกิดขึ้น 
*จังหวัดลำปางจึงได้นำเสนอความคิดนี้ไปยังกระทรวงศึกษาธิการ และทางจังหวัดลำปางก็ได้แต่งตั้งกรรมการขึ้นมาชุดหนึ่ง จัดเตรียมหาที่ดินที่จะใช้เป็นที่ก่อตั้งโรงเรียน ในที่สุดก็ได้ ณ หมู่บ้านน้ำโท้ง  ตำบลบ่อแฮ้ว อำเภอเมือง จังหวัดลำปาง ซึ่งเป็นป่าเตรียมสงวนของกรมป่าไม้ จำนวน 522 ไร่ 3 งาน 93 ตารางวา ห่างจากศาลากลางจังหวัด 9 กิโลเมตร  
*วันที่ 7 ตุลาคม 2519 ได้แบ่งที่ดินเพื่อสร้างศูนย์การศึกษานอกโรงเรียนภาคเหนือ คงเหลือเป็นพื้นที่ของโรงเรียน จำนวน  278 ไร่ 1 งาน 96 ตารางวา
**แต่ในระหว่างการดำเนินการอยู่นั้น นักเรียนมัธยมศึกษาตอนต้นจำนวนมากยังไม่มีที่เรียน ผู้ปกครองเดือดร้อนและนักเรียนก็ได้ร้องขอให้มีการรับนักเรียนในระดับมัธยมศึกษาตอนต้นเพิ่มเติมอีก ดังนั้นจังหวัดลำปางโดยผู้ว่าราชการจังหวัดและผู้ที่มีส่วนเกี่ยวข้อง จึงมีความเห็นพ้องต้องกันให้เปิดโรงเรียนมัธยมศึกษาแห่งใหม่นี้  เป็นโรงเรียนมัธยมศึกษาที่รับนักเรียนในระดับมัธยมศึกษาตอนต้น และมัธยมศึกษาตอนปลาย  โดยใช้ชื่อว่า “โรงเรียนเขลางค์นคร” จึงทำให้โรงเรียนไม่ได้เป็นโรงเรียนเตรียมอุดมศึกษาตามที่ดำริไว้  ซึ่งในการเปิดโรงเรียนเตรียมอุดมศึกษาจะต้องเปิดรับเฉพาะชั้นมัธยมศึกษาตอนปลายเท่านั้น
**ด้วยความเมตตาของ หลวงพ่อเกษม  เขมโก ได้ฉันทานุมัติการสร้างเหรียญของท่านให้ประชาชนได้เช่าบูชา โดยเรียกเหรียญรุ่นนี้ว่า“เหรียญหลวงพ่อเกษม” รุ่นเตรียมอุดมศึกษา เพื่อหาเงินเตรียมก่อสร้างอาคารเรียน ซึ่งจากการเช่าบูชาเหรียญได้เงินทั้งสิ้น 1,074,500.90 บาท เงินจำนวนนี้กันไว้สร้างอาคารเรียนหลังแรก ชื่อ “พ.เกษมอุปถัมภ์” เป็นเงิน 820,000 บาท เงินส่วนที่เหลือใช้เป็นค่าปรับพื้นที่ และสมทบทุนสร้างศาลาประดิษฐาน พระพุทธนิรโรคันตรายชัยวัฒน์จตุรทิศ ในบริเวณหน้าศาลากลางจังหวัดลำปาง (ศาลากลางหลังเก่าในปัจจุบัน)
*วันที่ 14 มีนาคม 2517 กระทรวงศึกษาธิการก็ได้ส่งตัวแทนมาร่วมประชุมวางแผนกับคณะกรรมการ ของจังหวัดลำปาง และได้ข้อสรุปเสนอกระทรวงศึกษาธิการขอให้เปิดโรงเรียนแห่งใหม่นี้  ให้ทันเปิดรับนักเรียนรุ่นแรกในปีการศึกษา 2517
*วันที่ 2 พฤษภาคม 2517 กระทรวงศึกษาธิการประกาศตั้งโรงเรียนแห่งใหม่นี้ โดยใช้ชื่อว่า “โรงเรียนเขลางค์นคร”  เปิดรับนักเรียนทั้งชั้นมัธยมศึกษาตอนต้นและมัธยมศึกษาตอนปลาย
*ในปีการศึกษา 2517  กรมสามัญศึกษาได้แต่งตั้ง นางบุญรัตน์ โรจนศักดิ์ อาจารย์ใหญ่โรงเรียนพะเยาพิทยาคม จังหวัดเชียงราย (ปัจจุบันเป็นจังหวัดพะเยา) มารักษาการในตำแหน่งอาจารย์ใหญ่ และวันที่ 1 เมษายน ได้แต่งตั้งให้ นางบุญรัตน์ โรจนศักดิ์ ดำรงตำแหน่งอาจารย์ใหญ่โรงเรียนเขลางค์นคร
*เมื่อนางบุญรัตน์ โรจนศักดิ์  มาดำรงตำแหน่งแล้ว ได้ทำการบุกเบิกพื้นที่ตัดถนนเข้าสู่โรงเรียน โดยได้รับความร่วมมือจากศูนย์ปฏิบัติการ รพช.ภาคเหนือ ลำปาง, กองพันทหารราบที่ 2 กรมผสมที่ 7 ค่ายสุรศักดิ์มนตรีลำปาง, สถานีอากาศอเมริกัน อำเภอเกาะคา และชาวบ้านหมู่บ้านน้ำโท้ง ตำบลบ่อแฮ้ว
*โรงเรียนเขลางค์นคร ได้เริ่มเปิดสอนในปีการศึกษา 2517 โดยฝากเรียนที่โรงเรียนบุญวาทย์วิทยาลัยและในวันที่ 30 พฤษภาคม 2518 โรงเรียนเขลางค์นครก็สามารถย้ายจากโรงเรียนบุญวาทย์วิทยาลัย มาอยู่ในที่บุกเบิกและเปิดเรียนในวันที่ 1 มิถุนายน 2518

**ยุคเตรียมอุดมศึกษาพัฒนาการเขลางค์นคร === 
*ในปีการศึกษา 2557 โรงเรียนเขลางค์นคร ได้รับการประสานงานให้เข้าร่วมเป็นโรงเรียนในเครือโรงเรียนเตรียมอุดมศึกษาพัฒนาการ เพื่อให้มีโรงเรียนในเครือเพิ่มจาก 13 โรงเรียนเป็น 14 โรงเรียน โดยได้รับการแนะนำจาก ผู้อำนวยการสมพงษ์ พลสูงเนิน อดีตผู้อำนวยการโรงเรียนเตรียมอุดมศึกษาพัฒนาการ รัชดา, นายกสมาคมผู้ปกครองและครู โรงเรียนเตรียมอุดมศึกษาพัฒนาการ รัชดา และเป็นคณะกรรมการพิจารณาการเข้าร่วมเป็นโรงเรียนในเครือเตรียมอุดมศึกษาพัฒนาการได้เลือกโรงเรียนจากทุกภาคของประเทศไทยแล้ว เห็นว่า โรงเรียนเขลางค์นคร มีความเหมาะสมที่สุด ทั้งทางด้านภูมิประเทศและเป็นศูนย์กลางคมนาคม
**เพื่อเป็นการพัฒนาคุณภาพทางการศึกษาและด้านต่าง ๆ นายภูริต คันธชุมภู ผู้อำนวยการโรงเรียนเขลางค์นคร และตัวแทนคณะครู จึงเข้าร่วมประชุมโรงเรียนในเครือโรงเรียนเตรียมอุดมศึกษาพัฒนาการ ที่โรงเรียนเตรียมอุดมศึกษาพัฒนาการ รัชดา ร่วมรับฟังแนวทางการดำเนินงานด้านการบริหารจัดการโรงเรียน ที่เน้นการพัฒนาผู้เรียนทางด้านวิชาการและคุณธรรม โรงเรียนในเครือเตรียมอุดมศึกษาพัฒนาการ มีการบริหารจัดการเหมือนกันทุกโรงเรียนตาม วิสัยทัศน์ พันธกิจ เป้าประสงค์ กลยุทธ์ รวมทั้งโรงเรียนเตรียมอุดมศึกษาพัฒนาการ รัชดา 
**ดังนั้น นายภูริต คันธชุมภู ผู้อำนวยการโรงเรียนเขลางค์นคร, นายสมพร วะเท นายกเทศมนตรีเทศบาลตำบลบ่อแฮ้ว ในฐานะประธานคณะกรรมการสถานศึกษาโรงเรียนเขลางค์นคร, นายมนัส อินตานนท์ นายกสมาคมผู้ปกครอง-ครูโรงเรียนเขลางค์นคร ได้พิจารณาและเห็นความเหมาะสม จึงได้นำเสนอต่อผู้ที่เกี่ยวข้องและได้รับความเห็นชอบจาก การประชุมของคณะกรรมการสถานศึกษาโรงเรียนเขลางค์นคร, สมาคมผู้ปกครอง-ครูโรงเรียนเขลางค์นคร, สมาคมศิษย์เก่าโรงเรียนเขลางค์นคร, ผู้ปกครอง, คณะครู, นักเรียนและคณะกรรมการสภานักเรียน ในการเข้าร่วมเป็นโรงเรียนในเครือเตรียมอุดมศึกษาพัฒนาการ  
*10 กรกฎาคม 2557 คณะกรรมการสถานศึกษาขั้นพื้นฐานโรงเรียนเตรียมอุดมศึกษาพัฒนาการ เห็นชอบให้ โรงเรียนเขลางค์นคร เข้าร่วมเป็นโรงเรียนในเครือเตรียมอุดมศึกษาพัฒนาการ และยินยอมให้เปลี่ยนมาใช้ชื่อ “โรงเรียนเตรียมอุดมศึกษาพัฒนาการเขลางค์นคร” ใช้อักษรย่อประจำโรงเรียนว่า "ต.อ.พ.ข.น"
*29 กรกฎาคม 2557 คณะกรรมการเขตพื้นที่การศึกษามัธยมศึกษา เขต 35 ประกาศให้ โรงเรียนเขลางค์นคร เปลี่ยนชื่อเป็น โรงเรียนเตรียมอุดมศึกษาพัฒนาการเขลางค์นคร

**ทำเนียบผู้อำนวยการ **

**อาคาร / สถานที่สำคัญในโรงเรียนเตรียมอุดมศึกษาพัฒนาการเขลางค์นคร**
 ศาลาจริยธรรม ประดิษฐานพระพุทธเขลางค์และรูปหล่อเหมือนองค์หลวงพ่อเกษม เขมโก เป็นอาคารที่ใช้เป็นที่ประกอบพีธีทางศาสนา เมื่อมีกิจกรรมต่าง ๆ ของทางโรงเรียน- อาคาร 1 - พ.เกษมอุปถัมถ์ เป็นอาคารเรียนหลังแรกของโรงเรียน มีทั้งหมด 8 ห้อง ประกอบด้วย
** ห้องธนาคารโรงเรียน
** ห้องเรียนปกติ (101-103, 110)
** ห้องประชุมใหม่ (รอชื่ออย่างเป็นทางการ)- อาคาร 2 - ธรรมรักษา เป็นอาคารหมวดวิชาศิลปศึกษาและภาษาไทย มีทั้งหมด 12 ห้อง ประกอบด้วย 
** ห้องพักครูศิลปะ (201)
** ห้องนาฏศิลป์ (202)
** ห้องปฏิบัติการศิลปะ (203)
** ห้องเรียนปกติ (204-210)
**ศูนย์ภาษาไทย (211)
**ห้องพักครูภาษาไทย (212)- อาคาร 3 - พุทธรักษา เป็นอาคารหมวดวิชาสังคมศึกษา มีทั้งหมด 13 ห้อง ประกอบด้วย 
** ห้องอาเซียน (301)
** ห้องเรียนปกติ (302-310)
** ห้องศูนย์สังคมศึกษา (311)
** ห้องพักครูสังคมศึกษา (312)
** ศูนย์วัฒนธรรม (313)- อาคาร 4 - ก๋าสะลอง เป็นอาคารหมวดวิชาวิทยาศาสตร์ (มัธยมศึกษาตอนปลาย) มีทั้งหมด 11 ห้อง ประกอบด้วย
** ห้องศูนย์วิทยาศาสตร์ (401)
** ห้องพักครูวิทยาศาสตร์ 3 ห้อง (402, 403/2, 409)
** ห้องปฏิบัติการฟิสิกส์ 2 ห้อง (403, 404)
** ห้องปฏิบัติการเคมี 2 ห้อง (405, 406)
** ห้องปฏิบัติการชีววิทยา 2 ห้อง (407, 408)
** ห้องเตรียมสาร (405/2)- อาคาร 5 - ซอมพอ เป็นอาคารหมวดวิชาดนตรีและวิทยาศาสตร์ (มัธยมศึกษาตอนต้น) มีทั้งหมด 8 ห้อง ประกอบด้วย
** ห้องดนตรีไทย (501)
**ห้องปฏิบัติการดนตรี (502-503)
** ห้องพักครูดนตรี (504)
** ห้องโยธวาทิต (505)
** ห้องปฏิบัติการวิทยาศาสตร์ 3 ห้อง (506-508)- อาคาร 6 - เสริมสรรพวิทย์ เป็นอาคารอำนวยการ ใช้ในการเรียนการสอนวิชาวิทยาการคอมพิวเตอร์และแนะแนว
**ชั้น 1 ประกอบด้วย
*** ห้องคอมพิวเตอร์ (ICT2) (6110)
*** ห้องกลุ่มบริหารงานวิชาการ (6109)
*** ห้องกลุ่มบริหารงานงบประมาณ (6107)
*** ห้องกลุ่มบริหารงานทั่วไป (6106)
*** ห้องประชาสัมพันธ์ (6104)
*** ห้องประชุมเขลางค์นคร (6105)
*** ห้องกลุ่มบริหารงานบุคคล (6103)
*** ห้องแนะแนว (6101)
** ชั้น 2 ประกอบด้วย
*** ห้องผู้อำนวยการ (6201)
*** ห้องสมุด
*** ห้องปฏิบัติการคอมพิวเตอร์ 3 ห้อง (6202-6204)
*** ห้องพักครูงานคอมพิวเตอร์ (6203/2)
*** ห้องคอมพิวเตอร์ (ICT1) (6205)
*** ห้องประชุมทานตะวัน (6206)- อาคาร 7 (รอชื่ออย่างเป็นทางการ) เป็นอาคารแบบ 318 ล./55-ข (4 ชั้น) ใช้ในการเรียนการสอนวิชาคณิตศาสตร์และภาษาต่างประเทศ มีทั้งหมด 18 ห้อง แบ่งเป็นชั้นละ 6 ห้อง (ยกเว้นชั้น 1)
**ชั้น 2 ประกอบด้วย
*** ห้องเรียนปกติ 6 ห้อง (721-726)
*** ห้องน้ำ 2 ฝั่ง โดยห้องน้ำหญิงอยู่ใกล้ห้อง 721 และห้องน้ำชายอยู่ใกล้ห้อง 726
** ชั้น 3 ประกอบด้วย
*** ห้องพักครูหมวดวิชาภาษาต่างประเทศ 1 ห้อง (731)
*** ห้องเรียนปกติ 4 ห้อง (732-735)
*** ห้องพักครูคณิตศาสตร์ 1 ห้อง (736)
** ชั้น 4 ประกอบด้วย
*** ห้องเรียนปกติ 6 ห้อง (741-746)- หอประชุมพัฒนวิท หรือ ศูนย์การเรียนรู้ตามหลักปรัชญาเศรษฐกิจพอเพียง เป็นหอประชุมที่ใช้ในการจัดกิจกรรมต่าง ๆ ของทางโรงเรียน- หอประชุมอเนกประสงค์ เป็นอาคารที่ใช้เรียนวิชาพลศึกษา ปัจจุบันได้รื้อถอนลงแล้ว
*ห้องเรียนสีเขียว เป็นอาคารที่ใช้เรียนวิชาวิทยาศาสตร์ ตั้งอยู่ตรงข้ามกับอาคารเสริมสรรพวิทย์- ศูนย์กีฬาว่ายน้ำ กรมสามัญศึกษา เป็นอาคารว่ายน้ำขนาดมาตรฐาน ก่อสร้างขึ้นโดย กรมสามัญศึกษา- อาคารศูนย์ลูกเสือ เป็นอาคารทรงไทยใช้เป็นสถานที่จัดกิจกรรมลูกเสือ กิจกรรมพัฒนาผู้เรียนและร้านค้ามินิมาร์ท- อุทยานการศึกษา เป็นสถานที่พักผ่อนของนักเรียน ตั้งอยู่บริเวณอาคารศูนย์ลูกเสือ- สวนป่าพระเทพฯ เป็นสถานที่พักผ่อนของนักเรียน ตั้งอยู่บริเวณอาคารศูนย์ลูกเสือ- อาคารชั่วคราว แบ่งได้ 4 อาคารดังนี้
** อาคารชั่วคราว 3 เป็นอาคารเรียนหมวดงานเกษตร
** อาคารชั่วคราว 5 เป็นอาคารเรียนวิชาศิลปะและนาฏศิลป์ (ปัจจุบันย้ายไปใช้อาคาร 2)
** อาคารชั่วคราว 6 เป็นอาคารเรียนหมวดงานธุรกิจ
** อาคารชั่วคราว 7 เป็นอาคารเรียนหมวดงานช่างอุตสาหกรรม- อาคารฝึกงาน แบ่งได้ 3 อาคาร ดังนี้
** อาคารฝึกงาน 1 เป็นอาคารเรียนหมวดงานบ้าน
** อาคารฝึกงาน 2 เป็นอาคารเรียนหมวดวิชาสุขศึกษา (ปัจจุบันย้ายไปใช้อาคาร 1)
** อาคารฝึกงาน 3 เป็นอาคารเรียนหมวดงานช่างอุตสาหกรรม

**การเรียนการสอน**
เปิดสอนในระดับชั้นมัธยมศึกษาปีที่ 1-6

**ชั้นมัธยมศึกษาตอนต้น**
ชั้นมัธยมศึกษาปีที่ 1 มีทั้งหมด 6 ห้องเรียน และชั้นมัธยมศึกษาปีที่ 2 และ 3 มีทั้งหมด 7 ห้องเรียน แบ่งเป็น
** ห้องเรียนหลักสูตรพิเศษวิทยาศาสตร์ (Smart Science) 1 ห้อง 
** ห้องเรียนหลักสูตรทั่วไป 6 ห้อง

**ชั้นมัธยมศึกษาตอนปลาย**
ชั้นมัธยมศึกษาปีที่ 4 และ 6 มีทั้งหมด 5 ห้องเรียน และมัธยมศึกษาปีที่ 5 มีทั้งหมด 6 ห้องเรียน แบ่งเป็น
** ห้องเรียนหลักสูตรวิทยาศาสตร์-คณิตศาสตร์ 2 ห้อง
** ห้องเรียนหลักสูตรภาษาอังกฤษ-ภาษาไทย-สังคมศึกษา 2 ห้อง (มัธยมศึกษาปีที่ 6 มี 1 ห้อง)
** ห้องเรียนหลักสูตรภาษาอังกฤษ-คณิตศาสตร์ 1 ห้อง
** ห้องเรียนหลักสูตรภาษาอังกฤษ-ภาษาจีน 1 ห้อง

**ความร่วมมือกับโรงเรียนในเครือเตรียมอุดมศึกษาพัฒนาการ**
โรงเรียนเตรียมอุดมศึกษาพัฒนาการเขลางค์นคร ได้จัดส่งบุคลากรครูและนักเรียน เข้าร่วมและสนับสนุน กิจกรรมต่าง ๆ ของโรงเรียนและกลุ่มโรงเรียนในเครือ "เตรียมอุดมศึกษาพัฒนาการ " ดังนี้
*โครงการปันน้ำใจสานสายใยเครือเตรียมพัฒน์ 
**ได้รับความช่วยเหลือในการติว O-NET ให้แก่นักเรียน โดยคณะครูจากโรงเรียนในเครือเตรียมอุดมศึกษาพัฒนาการ 
*โครงการอบรมและพัฒนาหลักสูตรในเครือโรงเรียนเตรียมอุดมศึกษาพัฒนาการ ตามโครงการ "เตรียมพัฒน์รักองค์กร" 
*นิทรรศการ OCOP และ OSOP
**ณ โรงเรียนเตรียมอุดมศึกษาพัฒนาการ 
*โครงการสัมมนาครูเครือเตรียมอุดมศึกษาพัฒนาการ 
**จัดส่งบุคลากรครูเข้าร่วมประชุม อบรม สัมนา กับคณะครูของโรงเรียนในเครือเตรียมอุดมศึกษาพัฒนาการ เพื่อแลกเปลี่ยนความรู้และแนวทางในจัดการเรียนการสอน
*โครงการค่ายผู้นำนักเรียนโรงเรียนในเครือโรงเรียนเตรียมอุดมศึกษาพัฒนาการ (ค่ายผู้นำเตรียมพัฒน์) 
**จัดส่งผู้นำนักเรียนหรือคณะกรรมการนักเรียน เข้าร่วมประชุมและอบรม  กับผู้นำนักเรียนหรือคณะกรรมการนักเรียนของโรงเรียนในเครืออัษฎเตรียมพัฒน์
*โครงการแลกเปลี่ยนนักเรียน 
**จัดส่งนักเรียนที่มีผลการเรียนดีของโรงเรียนให้มีโอกาศไปศึกษาที่โรงเรียนในเครือเตรียมอุดมศึกษาพัฒนาการ เป็นระยะเวลา 1 ปีการศึกษา โดยไม่เสียค่าใช้จ่าย

**ศิษย์เก่าที่มีชื่อเสียง**
 อนิพรณ์ เฉลิมบูรณะวงศ์ มิสยูนิเวิร์สไทยแลนด์ ปี 2558 นางแบบ และนักแสดง- อนิพรรณ เฉลิมบูรณะวงศ์ นางแบบ และนักแสดง

**อ้างอิง**

**แหล่งข้อมูลอื่น**
  เว็บไซต์โรงเรียนเขลางค์นคร
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาลำปาง ลำพูน
หมวดหมู่:โรงเรียนในอำเภอเมืองลำปาง
หมวดหมู่:โรงเรียนมัธยมศึกษาขนาดกลาง
เขลางค์นคร
หมวดหมู่:โรงเรียนที่ก่อตั้งในปี พ.ศ. 2517